Ikenseɣra-agi bḍan ɣef sin yeḥricen llan yikenseɣra izwaranen, d wid yeqqnen ɣer useɣru ama srid (akenseɣru azwaran usrid) ama s tesɣunt (akenseɣru azwaran arusrid). Zemren diɣ ad ilin yikenseɣra irazwaranen (tafyirt tamassaɣt) : akesneɣru deg tefyirt-agi ur yeqqin ara ɣer useɣru, timisit-ines d asemmad n useɣru. Assaɣ yezmer ad yili d usrid ticki akenseɣru yeqqen srid ɣer usemmad, neɣ d arusrid mi yeqqen ɣer-s s ttawil n umassaɣ. Ɣer taggara nefka-d amek i d-yettili usemgired ger tɣuni d usagel.